Record de persoane vaccinate în România, într-o singură zi. Peste 80.000 au făcut prima doză.
Peste 128.000 de persoane au fost vaccinate astăzi împotriva COVID. Este cel mai mare număr de la începutul campaniei de vaccinare. Până acum, cel mai mare număr de vacinați într-o zi era în 15 mai, de peste 119.000. Cifrele au crescut și datorită maratonului vaccinării.
128.014 persoane au fost vaccinate în ultimele 24 de ore, din care 86.385 cu prima doză, 10.476 cu doza a doua şi 31.153 cu doza a treia.39.795 de români au primit vaccinul Johnson&Johnson, 45.395 prima doză de Pfizer BioNTech, 10.248 a doua doză de Pfizer BioNTech şi 29.195 a treia doză, 1.238 prima doză de Moderna, 204 doza a doua şi 1.954 a treia doză, 27 români s-au vaccinat cu AstraZeneca, iar 24 au făcut rapelul cu acelaşi ser.În total, România are 6.242.319 persoane vaccinate, din care 5.828.457 cu schema completă şi 661.239 inclusiv cu a treia doză.Din 27 decembrie 2020, au fost folosite 11.612.914 doze de vaccin: 8.857.091 Pfizer BioNTech, 785.056 Moderna, 851.664 AstraZeneca şi 1.119.103 Johnson&Johnson.În ultimele 24 de ore au fost 36 de reacţii adverse la vaccinare.În ceea ce priveşte numărul total de reacţii adverse înregistrate la nivelul centrelor de vaccinare, începând din 27 decembrie 2020, sunt 17.989 de reacţii comune şi minore.124 de reacţii adverse sunt în curs de investigare.